গুগল-এর ‘ট্র্যান্সপারেন্সি রিপোর্ট’-এর পাতা খুললে কিন্তু এমন সিদ্ধান্তে পৌঁছানো যায় না যে তথ্য অনুমোদন ও প্রকাশের ক্ষেত্রে গুগল কোনও বিশেষ দেশের প্রতি বৈষম্যমূলক আচরণ করেছে। বরঞ্চ, এটাই প্রতীয়মান হয় যে, যে সমস্ত দেশে আইনের শাসন ও গণতন্ত্র রয়েছে সে সব দেশের ক্ষেত্রে অনুমোদনের হার অধিক। যেমন জার্মানির ক্ষেত্রে ২০১৭ সালে অনুমোদনের হার ছিল ৫৮%। অন্য দিকে, রাশিয়ার অনুরোধের প্রেক্ষিতে অনুমোদনের হার ছিল মাত্র ১০%। হাঙ্গেরির ক্ষেত্রে ২০১০ থেকে অনুমোদনের হার লাগাতার ভাবে শূন্য। এখানে মার্কিন দেশের অবস্থাটা একেবারেই ভিন্ন। কারণ অধিকাংশ প্রযুক্তি কোম্পানির সদর দপ্তর সেই দেশে। ফলে তাদের হাত মুচড়ে প্রয়োজনীয় তথ্য বের করে নেওয়া মার্কিন সরকারের পক্ষে অনেক সহজ।